Arizona iqtisodiyoti
2020-yilda Arizona iqtisodiyotining umumiy yalpi shtat mahsuloti 373 milliard dollarni tashkil etdi. Sogʻliqni saqlash, transport va davlat boshqaruvi eng yirik tarmoqlar boʻlsa-da, shatat iqtisodiyotining tuzilishi yetarli darajada xilma-xil. Shtatning aholi jon boshiga toʻgʻri keladigan daromadi 40,828 dollarni tashkil etadi, Arizona bu koʻrsatkich bilan AQShda 39-oʻrinni egallaydi. Shtatning uy xoʻjaliklarining oʻrtacha daromadi 50,448 dollarni tashkil etib, mamlakatda 22-oʻrinni egalladi va AQSh milliy oʻrtacha daromadidan biroz pastroq natijani koʻrsatdi. Oʻz tarixida Arizona iqtisodiyoti „beshta C“ga tayangan: mis (inglizcha: copper), paxta (inglizcha: cotton), qoramol (inglizcha: cattle), sitrus (inglizcha: citrus) va iqlim (inglizcha: climate). Mis hanuzgacha koʻplab yer usti va yer osti konlaridan keng miqyosda qazib olinadi. Mis shtat ishlab chiqarishining uchdan ikki qismini tashkil qiladi.